أونو هيا لعبة د لكارطات مشهورة ف لعالم كايلعبوها جوج د ناس و لا كتر. أونو (UNO) الأصل ديالها من لميريكان و لكن كلمة أونو كاتعني "واحد" بلوغة صبليونية و طاليانية. شركة ماتيل هيا لي تاتصوب لكارطات د لأونو بدات فعام 1992. و لقوانين د للعبة ماصعيباش دغيا كايتعلمو ليها ناس. من 0 تال 9 ݣاع لكارطات معاودين جوج دلمرات من غير 0 هز 2 هز 4 و نبدل لون لي بغيت نبدل لون قلب ضورا وقف لخضر، لحمر، لصفر، لزرق إلا لاح لاعب كارطا د "هز 2" كايهز لي نوبتو جايا 2 كارطات ولكن إلا كان تا لي نوبتو جايا عندو كارطا "هز 2" كايقدر يحطها و غايهز لي نوبتو جايا 4 د لكارطات و كاتبقا غاديا هاكا. إلا لاح لاعب كارطا د "هز 4" كايهز لي نوبتو جايا 4 لكارطات ولكن إلا كان تا لي نوبتو جايا عندو "هز 4" كايقدر يحطها و يبدل لون و غايهز لي نوبتو جايا 8 و كاتبقا غاديا هاكا. يمكن تحط كارطا "هز 4" فوق من كارطا "هز 2" و يعتق لاعب راسو و لكن مايمكنش تحط كارطا "هز 2" فوق من "هز 4" حيتاش 4 صحح من 2.